Rådets holdning med henblik på vedtagelse af forslag til Europa-Parlamentets og Rådets forordning om ændring af forordning (EF) nr. 1365/2006 om statistik over godstransport ad indre vandveje for så vidt angår tillæggelse af delegerede beføjelser og gennemførelsesbeføjelser til Kommissionen for vedtagelsen af visse foranstaltninger

I henhold til den nye artikel 4a skal Kommissionen iværksætte frivillige pilotundersøgelser til gennemførelse i medlemsstaterne, som leverer data om tilgængeligheden af statistiske data om passagertransport ad indre vandveje og grænseoverskridende transporttjenester ad indre vandveje. Kommissionen (Eurostat) vil samarbejde med medlemsstaterne om fastlæggelsen af en passende statistisk metode. Endvidere skal det almindelige budget bidrage til finansieringen af disse pilotundersøgelser under hensyn til merværdien for Unionen. Kommissionen kan derfor acceptere den nye artikel.

Det vigtigste spørgsmål, der blev behandlet under de interinstitutionelle drøftelser, var indførelsen af pilotundersøgelser og arten heraf. Disse undersøgelser blev foreslået som et kompromis for at imødekomme Europa-Parlamentets anmodning om at medtage yderligere variabler om passagertransport ad indre vandveje i forordningen.

Den vil også tillægge Kommissionen gennemførelsesbeføjelser med henblik på at sikre ensartede betingelser for, hvordan Kommissionen: i) fastsætter standardregler for medlemsstaternes indberetning af data til Kommissionen (Eurostat), herunder standarder for dataudveksling, og for Kommissionens (Eurostats) formidling af resultaterne og ii) udarbejder og offentliggør metodologiske krav og kriterier til sikring af kvaliteten af de producerede data efter undersøgelsesproceduren i artikel 5 i forordning (EU) nr. 182/2011.

Den foreslåede forordning vil tillægge Kommissionen beføjelse til at vedtage delegerede retsakter med henblik på at: i) tilpasse tærsklen for statistisk dækning af transport ad indre vandveje, tilpasse de eksisterende definitioner og vedtage yderligere definitioner og ii) tilpasse dataindsamlingens omfang og indholdet af bilagene.

Det eneste formål med Kommissionens forslag er at tilpasse forordning (EF) nr. 1365/2006 til traktaten om Den Europæiske Unions funktionsmåde for så vidt angår delegerede beføjelser og gennemførelsesbeføjelser.

Rådets holdning med henblik på vedtagelse af forslag til Europa-Parlamentets og Rådets forordning om ændring af forordning (EF) nr. 1365/2006 om statistik over godstransport ad indre vandveje for så vidt angår tillæggelse af delegerede beføjelser og gennemførelsesbeføjelser til Kommissionen for vedtagelsen af visse foranstaltninger

Kommissionen kan acceptere indholdet af ændring 10 (artikel 7, nyt stk. 3a og 3b) om reglerne om kvalitetskriterierne, da de ligger på linje med forordning (EF) nr. 223/2009. Den foreskriver også vedtagelse ved hjælp af gennemførelsesretsakter af bestemmelser om ordninger, struktur, hyppighed og sammenlignelighed vedrørende kvalitetsrapporterne.

I henhold til ændring 11 (artikel 8) skal Kommissionen forelægge Europa-Parlamentet og Rådet en rapport hvert femte år i stedet for hver tredje år som foreslået af Europa-Parlamentet.

3.2.2.Ændringer fra Europa-Parlamentet, som ikke er medtaget i Rådets førstebehandlingsholdning

De vigtigste ændringer vedrørende den eksplicitte tilføjelse af nye variabler blev ikke medtaget i Rådets holdning.

3.3Bestemmelser ændret af Rådet og Kommissionens holdning

Artikel 2, stk. 5, artikel 3 og artikel 4, stk. 4, vedrører delegationen af beføjelser. Kommissionens beføjelser fastholdes, men med specifikke begrænsninger. Kommissionen tillægges kun beføjelser til at vedtage delegerede retsakter med henblik på at: i) indføre forhøjelser af tærsklen, ii) tilpasse de eksisterende definitioner eller vedtage nye definitioner for at tage hensyn til ændringer i de definitioner, der anvendes på internationalt plan, og iii) tilpasse bilagene for at tage hensyn til ændringer i kodning og nomenklatur på internationalt plan eller i relevant EU-lovgivning.

I Rådets holdning præciseres det også, at Kommissionen ved udøvelsen af disse beføjelser skal sikre, at de delegerede retsakter ikke pålægger medlemsstaterne eller respondenterne en væsentlig yderligere byrde. Herudover skal Kommissionen behørigt begrunde de foranstaltninger, der er omhandlet i de delegerede retsakter, i givet fald baseret på en analyse af omkostningseffektiviteten, herunder vurderinger af byrden for respondenterne og af produktionsomkostningerne som omhandlet i artikel 14, stk. 3, litra c), i forordning (EF) nr. 223/2009.

Standardbetragtningen og artikel 9 om udøvelse af de delegerede beføjelser er i overensstemmelse med den nye interinstitutionelle aftale om bedre lovgivning.

Kommissionen støtter ovennævnte.

4.Konklusion

Kommissionen støtter det opnåede kompromis, da det er i overensstemmelse med Kommissionens bestræbelser på at tilpasse lovgivningen fra før Lissabontraktaten. Trods en række begrænsninger giver det en god balance mellem delegerede retsakter og gennemførelsesretsakter. Endvidere er pilotundersøgelserne et passende svar på Europa-Parlamentets oprindelige anmodning. Teksten er et eksempel på vellykket anvendelse af den nye interinstitutionelle aftale om bedre lovgivning.